## Neuradno prečiščeno besedilo Odloka o ustanovitvi javnega zavoda Osnovna šola Solkan, ki obsega:

* Odlok o ustanovitvi javnega zavoda Osnovna šola Solkan (Uradno glasilo, št. 20/96),
* Odlok o spremembi in dopolnitvi Odloka o ustanovitvi javnega zavoda Osnovna šola Solkan (Uradno glasilo, št. 13/98),
* Popravek Odloka o spremembi in dopolnitvi Odloka o ustanovitvi javnega zavoda Osnovna šola Solkan, ki je bil objavljen v Uradnem glasilu, št. 13/98 (Uradno glasilo, št. 17/98),
* Odlok o spremembi Odloka o ustanovitvi javnega zavoda Osnovna šola Solkan (Uradne objave, št. 9/02),
* Odlok o spremembah in dopolnitvah Odloka o ustanovitvi javnega zavoda Osnovna šola Solkan (Uradni list RS, št. 56/08).

# O D L O K

**O USTANOVITVI JAVNEGA ZAVODA OSNOVNA ŠOLA SOLKAN**

**neuradno prečiščeno besedilo**

# SPLOŠNA DOLOČILA

* 1. člen

S tem odlokom Mestna občina Nova Gorica (v nadaljevanju: ustanovitelj) ustanavlja na področju osnovnošolskega izobraževanja in predšolske vzgoje javni vzgojno– izobraževalni zavod Osnovna šola Solkan (v nadaljevanju: zavod).

# STATUSNA DOLOČILA

## Ime, sedež in pravni status zavoda

* 1. člen

Ime zavoda: OSNOVNA ŠOLA SOLKAN

Sedež zavoda: Šolska ulica 25, 5250 Solkan Skrajšano ime zavoda: OŠ SOLKAN.

V sestavo zavoda sodijo:

* Podružnična osnovna šola Grgar (POS Grgar), Grgar 45, 5251 Grgar
* Podružnična osnovna šola Trnovo (POŠ Trnovo), Trnovo 41, 5252 Trnovo
* Enota vrtca: Vrtec pri Osnovni šoli Solkan, enota Solkan (Vrtec Solkan), Šolska ulica 25, 5250 Solkan
* Enota vrtca: Vrtec pri OŠ Solkan, enota Grgar (Vrtec Grgar) Grgar 45, 5251 Grgar
* Enota vrtca: Vrtec pri OŠ Solkan, enota Trnovo, (Vrtec Trnovo) Trnovo 41, 5252 Trnovo.
  1. člen

Zavod je pravna oseba in nastopa v pravnem prometu, povezanim z dejavnostjo zavoda, samostojno.

Podružnične šole in enote vrtca v pravnem prometu nimajo pooblastil.

Zavod je vpisan v sodni register pri Okrožnem sodišču v Novi Gorici, na registrskem vložku št. 1-88-00 in v razvid zavodov vzgoje in izobraževanja, ki ga vodi ministrstvo, pristojno za šolstvo.

Zavod je pravni naslednik zavoda Osnovna šola Solkan p.o. Šolska ulica 25, Solkan in z uveljavitvijo tega odloka prevzame vse pravice in obveznosti tega zavoda.

* 1. člen

Za svoje obveznosti odgovarja zavod do višine sredstev, s katerimi razpolaga.

Ustanovitelj odgovarja za obveznosti zavoda omejeno subsidiarno do vrednosti sredstev, s katerimi upravlja zavod.

## 2. Dejavnost zavoda

* 1. člen

Glavna dejavnost zavoda, kot javne službe, je po standardni klasifikaciji dejavnost:

* P/85.200 Osnovnošolsko izobraževanje,
* P/85.100 Predšolska vzgoja,
* H/49.391 Medkrajevni in drug cestni potniški promet,
* I /56.290 Druga oskrba z jedmi,
* L /68.200 Oddajanje in obratovanje lastnih ali najetih nepremičnin.
  1. člen

Zavod je devetrazredna osnovna šola in opravlja javno veljavni izobraževalni program za obvezne osnovne šole.

Vrtec izvaja vzgojno delo po veljavnih programih za predšolske otroke v skladu z zakonom in sklepi ustanovitelja.

Zavod izdaja spričevala o uspehu in izobrazbi, ki imajo značaj javne listine.

* 1. člen

Zavod ima šolski okoliš na območju naslednjih prostorskih enot iz Registra Geodetske uprave Slovenije (prostorski okoliš):

1. Krajevna skupnost Solkan (vsi prostorski okoliši)
2. Krajevna skupnost Nova Gorica (prostorski okoliši 0060 in 0254)
3. Krajevne skupnosti Grgar, Trnovo, Lokve, Grgarske Ravne, Banjšice, Ravnica (vsi prostorski okoliši).

Podružnična šola Grgar ima šolsko območje za razredno stopnjo v:

1. Krajevni skupnosti Grgar (vsi prostorski okoliši)
2. Krajevni skupnosti Ravnica (vsi prostorski okoliši)
3. Krajevni skupnosti Grgarske Ravne (vsi prostorski okoliši)
4. Krajevni skupnosti Banjšice (vsi prostorski okoliši).

Podružnična šola Trnovo ima šolsko območje za razredno stopnjo v:

1. Krajevni skupnosti Trnovo (vsi prostorski okoliši)
2. Krajevni skupnosti Lokve (vsi prostorski okoliši).

Navedeni okoliši so podlaga za vpis v šolsko leto 1999/2000 in dalje. Ne uporabljajo pa se za do takrat že vpisane učence.

Starši, ki imajo v šolskem letu 1998/99 že vpisane otroke, lahko ne glede na uveljavitev novih okolišev vpišejo otroka na isto šolo, ki jo že obiskujejo njihovi ostali otroci.

## Pečat zavoda

* 1. člen

Zavod ima pečat okrogle oblike premera 35 mm in pečat s premerom 20 mm. Sredi pečata je grb Republike Slovenije, na obodu pa izpisano: Osnovna šola Solkan, Solkan.

Število posameznih pečatov, njihovo uporabo in hrambo, določi ravnatelj.

## Zastopanje zavoda

* 1. člen Ravnatelj zastopa in predstavlja zavod brez omejitev.

Med začasno odsotnostjo nadomešča ravnatelja njegov pomočnik. Pomočnik ravnatelja ima v času nadomeščanja vsa pooblastila ravnatelja.

Ravnatelj lahko za zastopanje ali predstavljanje zavoda v posameznih zadevah pooblasti druge osebe.

# ORGANI ZAVODA

1. člen

Organi zavoda so:

* svet zavoda,
* ravnatelj,
* strokovni organi,
* svet staršev.

## Svet zavoda

1. člen

Zavod upravlja 9 članski svet zavoda, ki ga sestavljajo:

* 3 predstavniki ustanovitelja,
* 3 predstavniki delavcev zavoda,
* 3 predstavniki staršev.

Predstavnike ustanovitelja imenuje Mestni svet Mestne občine Nova Gorica.

Predstavnike delavcev zavoda volijo delavci na tajnih in neposrednih volitvah tako, da imajo po enega predstavnika:

* strokovni delavci matične šole s podružnicama,
* strokovni delavci enot vrtca,
* administrativno-računovodski in tehnični delavci.

Predstavnike staršev izvoli svet staršev izmed svojih članov tako, da imajo starši, ki imajo otroke vključene v:

* matično šolo s podružnicama 2 predstavnika,
* enote vrtca 1 predstavnika.

V svetu zavoda morajo biti enakomerno zastopani delavci in starši vseh organizacijskih enot, enot vrtcev oziroma podružnic šol.

Svet zavoda se lahko konstituira, ko so imenovani oziroma izvoljeni vsi predstavniki. Mandat članov sveta zavoda traja 4 leta.

Člani sveta zavoda so lahko zaporedoma imenovani oziroma izvoljeni največ dvakrat.

Osebe, ki opravljajo funkcijo ravnatelja oziroma pomočnika ravnatelja, v javnem vzgojno- izobraževalnem zavodu oziroma organizacijski enoti vzgojno-izobraževalnega zavoda ne morejo voliti in biti izvoljeni oziroma imenovani v svet zavoda.

Mandat predstavnikov staršev v svetu zavoda je povezan s statusom otroka.

1. člen

Svet ima predsednika in podpredsednika, ki ju izvolijo člani izmed sebe na konstitutivni seji. Svet odloča na sejah. Odločitve sprejema z večino glasov vseh članov sveta zavoda.

1. člen

Svet zavoda:

* imenuje in razrešuje ravnatelja,
* sprejema program razvoja zavoda,
* sprejema letni delovni načrt in poročilo o njegovi uresničitvi,
* odloča o uvedbi nadstandardnih in drugih programov,
* obravnava poročila o izobraževalni in vzgojni problematiki,
* odloča o pritožbah v zvezi s pravicami, obveznostmi in odgovornostmi delavcev iz delovnega razmerja,
* odloča o pritožbah staršev v zvezi z vzgojnim in izobraževalnim delom v šoli oz. vrtcu,
* sprejema pravila in druge splošne akte zavoda, ki jih določa ta odlok ali drug splošni akt zavoda,
* določa finančni načrt in sprejema zaključne in periodične račune,
* predlaga ustanovitelju spremembo ali razširitev dejavnosti,
* daje ustanovitelju in ravnatelju zavoda predloge in mnenja o posameznih vprašanjih,
* razpisuje volitve predstavnikov delavcev v svet zavoda,
* sprejema program razreševanja presežnih delavcev,
* imenuje predstavnike zavoda v drugih asociacijah,
* odloča, v soglasju z ustanoviteljem, o povezovanju v skupnost zavodov za opravljanje skupnih administrativnih in računovodskih nalog in za opravljanje drugih skupnih del,
* sprejme letno poročilo o samoevalvaciji šole oziroma enote vrtca,
* daje soglasje k aktu o notranji organiziranosti in sistemizaciji delovnih mest za enoto vrtca,
* opravlja druge naloge, določene z zakonom ter drugimi splošnimi akti zavoda.

Svet zavoda lahko za opravljanje svojega dela imenuje tudi strokovna posvetovalna telesa.

## Volitve članov sveta zavoda

1. člen

Predstavnike staršev v svet zavoda izvoli svet staršev z liste kandidatov, ki jo sam oblikuje. Voli se z glasovnicami osebno. Vsak član sveta staršev ima en glas. Na glasovnici se navedejo imena kandidatov iz posameznih skupin iz četrtega odstavka 11. člena odloka, po abecednem redu priimkov z navedbo koliko kandidatov se voli iz posamezne skupine.

Voli se tako, da se obkrožijo zaporedne številke pred imeni tistih kandidatov, za katere se želi glasovati.

Za neveljavne se štejejo glasovnice, ki so neizpolnjene, če iz njih ni možno ugotoviti volje volivca ali če je volivec glasoval za več kandidatov, kot jih je potrebno izvoliti.

Volitve so veljavne, če se jih udeleži več kot polovica vseh članov sveta staršev. Izvoljeni so tisti kandidati, ki so dobili največje število glasov.

Če dva ali več kandidatov dobi enako število glasov, se člana sveta določi z žrebom.

1. člen

Svet zavoda razpiše volitve predstavnikov delavcev v svet zavoda s sklepom največ 90 dni in najmanj 60 dni pred iztekom mandatne dobe. Volitve se opravijo najkasneje 15 dni pred potekom mandata svetu zavoda.

S sklepom o razpisu volitev mora biti določen dan volitev in število članov sveta, ki se volijo (iz posameznih enot zavoda). Sklep o razpisu volitev se mora javno objaviti v zavodu.

S sklepom o razpisu volitev se imenuje volilna komisija, ki jo sestavljajo predsednik, njegov namestnik in dva člana ter njuna namestnika. Član volilne komisije oz. njegov namestnik ne more biti kandidat za predstavnika delavcev v svetu in mora imeti aktivno volilno pravico. Volilno komisijo se imenuje za dobo 4 let.

1. člen

Pravico predlagati kandidate za člane sveta zavoda imajo učiteljski oz. vzgojiteljski zbor, najmanj trije delavci zavoda in reprezentativni sindikat.

Predlogi kandidatov za člane sveta zavoda, ki se predložijo volilni komisiji v 21. dneh od dneva objave sklepa o razpisu volitev, morajo biti pisni s podpisi vseh predlagateljev in s priloženimi pisnimi soglasji h kandidaturi vseh predlaganih kandidatov.

1. člen Glasovanje na volišču vodi volilna komisija.

Volitve morajo biti organizirane tako, da je zagotovljena tajnost glasovanja. Volilna komisija

lahko določi, da se za delavce, ki bodo odsotni na dan volitev, zagotovi možnost predčasnih volitev.

Voli se z glasovnicami osebno. Vsak delavec ima en glas. Na glasovnici se navedejo imena kandidatov iz posameznih skupin strokovnih in administrativno-računovodskih in tehničnih delavcev iz tretjega odstavka 11. člena odloka, po abecednem redu priimkov z navedbo koliko kandidatov se voli iz posamezne skupine.

Voli se tako, da se obkrožijo zaporedne številke pred imeni tistih kandidatov, za katere se želi glasovati.

Za neveljavne se štejejo glasovnice, ki so neizpolnjene, če iz njih ni možno ugotoviti volje volivca ali če je volivec glasoval za več kandidatov, kot jih je potrebno izvoliti.

Volitve so veljavne, če se jih udeleži več kot polovica delavcev zavoda z aktivno volilno pravico.

1. člen

Izvoljenih je toliko kandidatov za člane sveta zavoda, kot je predstavnikov delavcev v svetu zavoda. Izvoljeni so tisti kandidati, ki so dobili največje število glasov. Če dva ali več kandidatov dobi enako število glasov, se člana sveta določi z žrebom.

Pri ugotavljanju rezultatov volitev se upošteva zagotovljena struktura članov, glede na 4. odstavek 11. člena tega odloka.

O poteku volitev sestavi volilna komisija zapisnik in izdela poročilo o rezultatih volitev, ki ga objavi na oglasnem mestu v roku 5 dni od dneva volitev.

## Odpoklic predstavnikov delavcev v svetu zavoda

1. člen

Postopek za odpoklic predstavnika delavcev v svetu zavoda se začne na podlagi pisne zahteve najmanj 10 % delavcev zavoda z aktivno volilno pravico oziroma na zahtevo sindikata, če gre za člana sveta, ki ga je kandidiral sindikat.

Zahtevi za odpoklic, ki jo predložijo delavci, morajo biti priloženi podpisi delavcev, ki predlagajo odpoklic.

Zahteva za odpoklic mora vsebovati razloge za odpoklic.

Zahteva se predloži volilni komisiji, ki preveri formalno pravilnost zahteve, ne da bi presojala razloge za odpoklic.

Če volilna komisija ne zavrne zahteve za odpoklic iz formalnih razlogov, v 30 dneh razpiše glasovanje o odpoklicu predstavnika delavcev v svetu zavoda in določi dan glasovanja.

Predstavnik delavcev v svetu zavoda je odpoklican, če je za odpoklic glasovala večina delavcev zavoda, ki imajo aktivno volilno pravico v času glasovanja o odpoklicu.

Za izvedbo glasovanja o odpoklicu predstavnika delavcev v svetu zavoda se smiselno uporabljajo določbe tega odloka in zakona o volitvah predstavnikov delavcev v svet zavoda.

1. člen

Za volitve in odpoklic predstavnikov delavcev v svet zavoda se, dokler ne bo sprejet zakon, ki bo urejal sodelovanje delavcev pri upravljanju zavodov, uporabljajo, v zadevah, ki jih ne ureja ta odlok, določbe zakona, ki ureja sodelovanje delavcev v upravljanju podjetij (Uradni list RS, št. 42/93).

## Ravnatelj

1. člen Pedagoški vodja in poslovodni organ zavoda je ravnatelj.

Ravnatelj organizira in vodi delo in poslovanje zavoda, predstavlja in zastopa zavod in je odgovoren za zakonitost dela zavoda.

Ravnatelj opravlja naslednje naloge:

* organizira, načrtuje in vodi delo zavoda,
* pripravlja program razvoja zavoda,
* pripravlja predlog letnega delovnega načrta in odgovarja za njegovo izvedbo,
* je odgovoren za uresničevanje pravic otrok ter pravic in dolžnosti učencev ,
* vodi delo učiteljskega oz. vzgojiteljskega zbora,
* oblikuje predlog nadstandardnih programov,
* spodbuja strokovno izobraževanje in izpopolnjevanje strokovnih delavcev,
* organizira mentorstvo za pripravnike,
* prisostvuje pri vzgojnoizobraževalnem delu učiteljev oz. vzgojiteljev, spremlja njihovo delo in jim svetuje,
* predlaga napredovanje strokovnih delavcev v nazive in odloča o napredovanju delavcev v plačilne razrede,
* spremlja delo svetovalne službe,
* skrbi za sodelovanje zavoda s starši (roditeljski sestanki, govorilne ure in druge oblike sodelovanja),
* obvešča starše o delu zavoda in o spremembah pravic in obveznosti učencev,
* odloča o vzgojnih ukrepih,
* določa sistemizacijo delovnih mest,
* odloča o sklepanju delovnih razmerij in o disciplinski odgovornosti delavcev,
* imenuje in razrešuje svojega pomočnika in vodjo enote vrtca,
* spodbuja in spremlja delo skupnosti učencev,
* zagotavlja izvrševanje odločb državnih organov,
* je odgovoren za zagotavljanje in ugotavljanje kakovosti s samoevalvacijo in pripravo letnega poročila o samoevalvaciji šole oziroma enote vrtca,
* skrbi za sodelovanje zavoda s šolsko in predšolsko zdravstveno službo in opravlja druge naloge v skladu z zakonom in drugimi predpisi.

1. člen

Za ravnatelja zavoda je lahko imenovan, kdor ima najmanj izobrazbo, pridobljeno po študijskih programih za pridobitev izobrazbe druge stopnje, oziroma raven izobrazbe, pridobljeno po študijskih programih, ki v skladu z zakonom ustreza izobrazbi druge stopnje ter izpolnjuje druge pogoje za učitelja ali za svetovalnega delavca na šoli, na kateri bo opravljal funkcijo ravnatelja, ima najmanj pet let delovnih izkušenj v vzgoji in izobraževanju, ima naziv svetnik ali svetovalec oziroma najmanj pet let naziv mentor in opravljen ravnateljski izpit.

Ne glede na določbo prvega odstavka, je za ravnatelja lahko imenovan tudi kandidat, ki nima ravnateljskega izpita, mora pa si ga pridobiti najkasneje v enem letu po začetku mandata.

Če ravnatelj ne opravi ravnateljskega izpita v roku iz prejšnjega odstavka, mu preneha mandat po zakonu.

Mandat ravnatelja traja 5 let.

Ravnatelja imenuje svet zavoda na podlagi javnega razpisa po postopku, določenem z zakonom.

Svet si mora pred odločitvijo o izbiri kandidata za ravnatelja o vseh kandidatih, ki izpolnjujejo pogoje, pridobiti:

* mnenje učiteljskega in vzgojiteljskega zbora,
* mnenje ustanovitelja,
* mnenje sveta staršev.

Ustanovitelj in svet staršev mnenje obrazložita. Učiteljski in vzgojiteljski zbor o mnenju glasujeta tajno.

Če ustanovitelj ne da mnenja v 20 dneh od dneva, ko je bil zanj zaprošen, lahko svet o izbiri odloči brez tega mnenja.

Ko svet zavoda izmed prijavljenih kandidatov izbere kandidata za ravnatelja, posreduje obrazložen predlog za imenovanje v mnenje ministru. Če minister ne da mnenja v 30 dneh

od dneva, ko je bil zanj zaprošen, lahko svet odloči o imenovanju ravnatelja brez tega mnenja.

Po prejemu mnenja ministra oziroma po poteku roka iz prejšnjega odstavka, svet zavoda odloči o imenovanju ravnatelja s sklepom. O odločitvi obvesti vse prijavljene kandidate. Zoper odločitev sveta zavoda je možno sodno varstvo v skladu z zakonom, ki ureja zavode.

Ravnatelja razreši svet zavoda. Svet zavoda mora pred sprejemom sklepa o razrešitvi seznaniti ravnatelja z razlogi zanjo in mu dati možnost, da se o njih izjavi.

Svet zavoda s predlogom za razrešitev seznani ustanovitelja, učiteljski in vzgojiteljski zbor in svet staršev.

Svet zavoda obrazložen predlog za razrešitev ravnatelja posreduje v mnenje ministru. Svetu zavoda ni treba zaprositi za mnenje ministra, če se ravnatelja razreši na njegov predlog. V tem primeru svet zavoda o razrešitvi ravnatelja obvesti ministrstvo.

Če minister ne da mnenja v 30 dneh od dneva, ko je bil zanj zaprošen, lahko svet odloči o razrešitvi ravnatelja brez tega mnenja.

Svet zavoda po prejemu mnenja ministra oziroma po preteku roka iz prejšnjega odstavka odloči o razrešitvi s sklepom in ga vroči ravnatelju. Zoper odločitev sveta zavoda je možno sodno varstvo v skladu z zakonom, ki ureja zavode.

1. člen

Če ravnatelju predčasno preneha mandat oz. če nihče izmed prijavljenih kandidatov ni imenovan, svet zavoda imenuje vršilca dolžnosti ravnatelja izmed strokovnih delavcev zavoda oz. izmed prijavljenih kandidatov, vendar največ za eno leto.

Če v 60 dneh po prenehanju mandata ravnatelju svet zavoda ne imenuje niti ravnatelja niti vršilca dolžnosti ravnatelja, imenuje vršilca dolžnosti ravnatelja v naslednjih osmih dneh minister.

V primeru iz prejšnjega odstavka mora svet zavoda takoj začeti postopek za imenovanje ravnatelja.

Ista oseba lahko opravlja funkcijo vršilca dolžnosti ravnatelja največ dvakrat.

## Pomočnik ravnatelja

1. člen

Zavod ima lahko pomočnika ravnatelja, ki ga imenuje in razrešuje ravnatelj pod pogoji, ki jih določa zakon.

Za pomočnika ravnatelja je lahko imenovan, kdor izpolnjuje pogoje za ravnatelja, razen šole za ravnatelja oz. ravnateljskega izpita.

Pomočnika ravnatelja imenuje in razrešuje ravnatelj, potem ko si pridobi s tajnim glasovanjem izraženo mnenje učiteljskega in vzgojiteljskega zbora.

Pomočnika ravnatelja se imenuje na podlagi javnega razpisa, razen če ravnatelj imenuje pomočnika izmed strokovnih delavcev zavoda.

Pomočnik ravnatelja opravlja naslednje naloge:

* pomaga ravnatelju pri opravljanju poslovodnih in pedagoških nalog,
* opravlja naloge, za katere ga pisno pooblasti ravnatelj,
* nadomešča ravnatelja v njegovi odsotnosti.

## Vodja podružnične šole oz. enote vrtca

1. člen

Podružnico javne šole oziroma enoto javnega vrtca vodi vodja enote, ki ga imenuje in razrešuje ravnatelj pod pogoji, ki jih določa zakon. Imenuje in razrešuje ga ravnatelj izmed delavcev podružnice javne šole oziroma enote javnega vrtca.

Za vodenje enote vrtca lahko ravnatelj pooblasti tudi pomočnika ravnatelja, ki to delo opravlja v okviru svojih nalog.

Vodja podružnice oziroma enote vrtca opravlja naloge, za katere ga pisno pooblasti ravnatelj.

## Strokovni organi

1. člen

Strokovni organi v zavodu so:

* + 1. v javni šoli:
* učiteljski zbor,
* oddelčni učiteljski zbor,
* razrednik,
* strokovni aktivi.
  + 1. v enoti javnega vrtca:
* vzgojiteljski zbor,
* strokovni aktiv vzgojiteljev.

1. člen

## Učiteljski oziroma vzgojiteljski zbor

Učiteljski oziroma vzgojiteljski zbor sestavljajo strokovni delavci javne šole oziroma enote vrtca.

Učiteljski oziroma vzgojiteljski zbor:

* obravnava in odloča o strokovnih vprašanjih, povezanih z vzgojno-izobraževalnim delom,
* daje mnenje o letnem delovnem načrtu,
* predlaga uvedbo nadstandardnih in drugih programov ter dejavnosti,
* odloča o posodobitvah programov vzgoje in izobraževanja in njihovi izvedbi v skladu s predpisi,
* daje mnenje o predlogu za imenovanje ravnatelja,
* daje pobude za napredovanje strokovnih delavcev in mnenje o predlogih ravnatelja,
* odloča o vzgojnih ukrepih,
* opravlja druge naloge v skladu z zakonom.

## Oddelčni učiteljski zbor

Oddelčni učiteljski zbor sestavljajo strokovni delavci, ki opravljajo vzgojno–izobraževalno delo v posameznem oddelku.

Oddelčni učiteljski zbor:

* obravnava vzgojno-izobraževalno problematiko v oddelku,
* oblikuje program za delo z nadarjenimi učenci in s tistimi, ki težje napredujejo,
* odloča o vzgojnih ukrepih,
* opravlja druge naloge v skladu z zakonom.

## Razrednik

Razrednik:

* vodi delo oddelčnega učiteljskega zbora,
* analizira vzgojne in učne rezultate oddelka,
* skrbi za reševanje vzgojnih in učnih problemov posameznih učencev,
* sodeluje s starši in šolsko svetovalno službo,
* odloča o vzgojnih ukrepih,
* opravlja druge naloge v skladu z zakonom.

## č.) Strokovni aktivi

Strokovne aktive v šoli sestavljajo učitelji istega predmeta oziroma predmetnih področij. Strokovne aktive v enoti vrtca sestavljajo vzgojitelji in pomočniki vzgojiteljev.

Strokovni aktiv šole:

* obravnava problematiko predmeta oziroma predmetnega področja,
* usklajuje merila za ocenjevanje,
* daje učiteljskemu zboru predloge za izboljšanje vzgojno-izobraževalnega dela,
* obravnava pripombe staršev in učencev,
* opravlja druge strokovne naloge, določene z letnim delovnim načrtom.

Strokovni aktiv enote vrtca:

* obravnava vzgojno delo,
* daje vzgojiteljskemu zboru predloge za izboljšanje vzgojnega dela,
* obravnava pripombe staršev,
* opravlja druge strokovne naloge, določene z letnim delovnim načrtom.

## Svet staršev

1. člen

Za organizirano uresničevanje interesa staršev se v zavodu oblikuje svet staršev. Tehnično in finančno podporo za delovanje sveta staršev zagotavlja zavod.

Svet staršev je sestavljen tako, da ima v njem vsak oddelek po enega predstavnika, ki ga starši izvolijo na roditeljskem sestanku oddelka.

Prvi sklic sveta staršev opravi ravnatelj.

Svet staršev:

* predlaga nadstandardne programe,
* daje soglasje k predlogu ravnatelja o nadstandardnih storitvah,
* sodeluje pri nastajanju predloga programa razvoja zavoda, vzgojnega načrta, pri pravilih šolskega reda ter da mnenje o letnem delovnem načrtu,
* daje mnenje o kandidatih, ki izpolnjujejo pogoje za ravnatelja,
* razpravlja o poročilih ravnatelja o vzgojno-izobraževalni problematiki,
* obravnava pritožbe staršev v zvezi z vzgojno-izobraževalnim delom,
* voli predstavnike staršev v svet zavoda in druge organe šole,
* lahko sprejme svoj program dela sodelovanja z zavodom, zlasti glede vključevanja v lokalno okolje,
* samostojno ali v sodelovanju z delavci zavoda lahko ustanavlja oziroma oblikuje delovne skupine za posamezna področja vzgojno-izobraževalnega dela in projekte,
* oblikuje in daje mnenje v postopku imenovanja ravnatelja,
* opravlja druge naloge v skladu z zakonom in drugimi predpisi.

Sveti staršev se lahko povežejo v lokalne oziroma regionalne aktive svetov staršev. Lokalni oziroma regionalni aktivi svetov staršev lahko ustanovijo nacionalno zvezo aktivov.

## Svetovalna služba

1. člen

Svetovalni delavci opravljajo svetovalno delo v zavodu v okviru svetovalne službe. Naloge in način dela določa zakon.

## Knjižnica

1. člen

Za opravljanje knjižničarskega in informacijsko dokumentacijskega dela ima zavod knjižnico, v kateri oblikuje tudi učbeniški sklad. Upravljanje sklada določa minister.

# ZAPOSLENI V ZAVODU

1. člen

Vzgojnoizobraževalno in drugo strokovno delo v zavodu opravljajo učitelji, vzgojitelji, pomočniki vzgojiteljev, svetovalni delavci, knjižničarski in drugi strokovni delavci, ki z njimi sodelujejo pri izvajanju strokovnih nalog, potrebnih za nemoteno delovanje zavoda (v nadaljevanju: strokovni delavci).

Strokovni delavci izvajajo vzgojnoizobraževalno delo v skladu z zakonom in javno veljavnimi programi tako, da zagotavljajo objektivnost, kritičnost in pluralnost ter so pri tem strokovno avtonomni.

Strokovna, administrativna, tehnična in druga dela opravljajo delavci, določeni s sistemizacijo delovnih mest.

Ravnatelj določi za šolo sistemizacijo delovnih mest, na podlagi normativov in standardov, v soglasju s pristojnim ministrstvom, za enoto vrtca pa v soglasju z ustanoviteljem, po predhodnem soglasju sveta zavoda.

1. člen

Delovna razmerja, udeležbo delavcev pri upravljanju in uresničevanje sindikalnih pravic delavcev v zavodu, ureja zavod v skladu z zakonom, kolektivno pogodbo in drugimi predpisi ter splošnimi akti zavoda.

Prosta delovna mesta strokovnih in drugih delavcev v zavodu se prijavijo na podlagi sistemizacije delovnih mest. Sistemizacijo delovnih mest določi na podlagi normativov in standardov, ravnatelj v soglasju s šolsko upravo na območju katere ima zavod sedež, za vrtec pa ravnatelj v soglasju z ustanoviteljem.

Zavod si mora pred prijavo prostega delovnega mesta pridobiti soglasje ministra, vrtec pa soglasje ustanovitelja. Vrtec mora o vsakem prostem delovnem mestu strokovnega delavca pred prijavo prostega delovnega mesta obvestiti ministrstvo, pristojno za predšolsko vzgojo.

1. člen (črtan)

# VIRI IN NAČIN PRIDOBIVANJA SREDSTEV ZA DELO ZAVODA

1. člen Ustanovitelj in država zagotavljata pogoje za delo zavoda.

Ustanovitelj zagotavlja zavodu sredstva in premoženje s katerim je zavod upravljal do uveljavitve tega odloka.

Zavod upravlja s sredstvi, ki so mu dana v posest in upravljanje na podlagi pogodbe o upravljanju, ne more pa s pravnimi posli odtujiti nepremičnega premoženja ali le-to obremeniti s stvarnimi ali drugimi bremeni brez soglasja ustanovitelja.

1. člen

Zavod pridobiva sredstva za delo iz:

* sredstev ustanovitelja,
* javnih sredstev,
* prispevkov učencev,
* plačil staršev za storitve v predšolski vzgoji,
* iz donacij, prispevkov sponzorjev in iz drugih virov.

1. člen

Šola ustanovi šolski sklad, iz katerega se financirajo dejavnosti, ki niso sestavina izobraževalnega programa, oziroma se ne financirajo iz javnih sredstev, nakup nadstandardne opreme, zviševanje standarda pouka in podobno.

Sklad iz prejšnjega odstavka pridobiva sredstva iz prispevkov staršev, donacij, zapuščin in iz drugih virov.

Sklad upravlja upravni odbor, ki ima predsednika in šest članov, od katerih so najmanj trije predstavniki zavoda. Upravni odbor imenuje svet staršev. Predstavnike zavoda predlaga svet zavoda.

Za delovanje sklada lahko upravni odbor sprejme pravila.

# NADZOR

1. člen

Nadzor nad zakonitostjo dela zavoda, finančnim poslovanjem in strokovnostjo dela zavoda opravljajo pristojni državni organi.

Nadzor nad opravljanjem dejavnosti javne službe je opredeljen v področni zakonodaji. Ustanovitelj ima pravico do vpogleda v vse relevantne podatke, ki zadevajo poslovanje zavoda.

1. člen (črtan)

## VIl. SPLOŠNI AKTI ZAVODA

1. člen

Zavod ima lahko pravila. S pravili se urejajo vprašanja, ki so pomembna za opravljanje dejavnosti in poslovanje zavoda.

Svet zavoda sprejema splošne akte, za katere je pristojen po zakonu, drugih predpisih ali tem odloku. Druge splošne akte sprejema ravnatelj.

1. člen (črtan)

**Odlok o ustanovitvi javnega zavoda Osnovna šola Solkan (Uradno glasilo, št. 20/96) vsebuje naslednje določbe:**

# VIII. PREHODNE IN KONČNE DOLOČBE

1. člen

Z dnem uveljavitve tega odloka preneha veljati odlok o ustanovitvi zavoda, ki ga je sprejela Skupščina občine Nova Gorica dne 8.6.1992 (Uradno glasilo 5/92 in 7/92).

Z dnem uveljavitve tega odloka preneha veljati statut zavoda, sprejet na svetu zavoda dne 25.2.1993.

1. člen

Zavod mora uskladiti svojo organizacijo in organe zavoda v roku treh mesecev od dneva uveljavitve tega odloka.

1. člen

Ravnatelju zavoda preneha mandat z iztekom dobe, za katero je bil imenovan. Po izteku mandata ravnatelju se opravi razpis prostega delovnega mesta na način in po postopku, določenem s tem odlokom.

Ne glede na določbo 1. odstavka 22. člena tega odloka, je lahko do 1.9.2000 imenovan za ravnatelja tudi kdor ne izpolnjuje pogojev iz 1. odstavka 22. člena tega odloka.

Kdor je imenovan za ravnatelja v skladu s prejšnjim odstavkom, si mora pridobiti predpisano izobrazbo in naziv najkasneje do 1.9.2000, oz. mora najkasneje v dveh letih po imenovanju opraviti ravnateljski izpit.

Ravnatelju, ki ne opravi obveznosti v roku iz prejšnjega odstavka, preneha mandat na podlagi zakona.

Ravnatelj oz. pomočnik ravnatelja, ki ima na dan uveljavitve Zakona o organizaciji in financiranju vzgoje in izobraževanja srednjo izobrazbo, petindvajset let delovne dobe in je opravljal funkcijo ravnatelja oz. pomočnika ravnatelja dva mandata in ravnatelj oz. pomočnik ravnatelja, ki ima srednjo izobrazbo in je opravljal funkcijo ravnatelja oz. pomočnika ravnatelja vsaj tri mandate, je lahko imenovan za ravnatelja oz. pomočnika ravnatelja ne glede na določbo 1. odstavka 22. člena oz. 2. odstavka 24. člena tega odloka.

Ravnatelj oz. pomočnik ravnatelja, ki ne izpolnjuje pogojev o izobrazbi iz 1. odstavka 22. člena oz. 2. odstavka 44. člena tega odloka in ima na dan uveljavitve Zakona o organizaciji in financiranju vzgoje in izobraževanja manj kot 10 let do pridobitve pravice do starostne pokojnine ter je opravljal funkcijo ravnatelja oz. pomočnika ravnatelja najmanj tri mandate, je

lahko imenovan za ravnatelja oz. za pomočnika ravnatelja ne glede na določbo 1. odstavka

22. člena oz. 2. odstavka 24. člena tega odloka.

1. člen

Ta odlok začne veljati osmi dan po objavi v Uradnem glasilu.

## Odlok o spremembi in dopolnitvi Odloka o ustanovitvi javnega zavoda Osnovna šola Solkan (Uradno glasilo, št. 13/98) vsebuje naslednjo končno določbo:

2. člen

Ta odlok začne veljati osmi dan po objavi v Uradnem glasilu.

## Odlok o spremembi Odloka o ustanovitvi javnega zavoda Osnovna šola Solkan (Uradne objave, št. 9/02) vsebuje naslednjo končno določbo:

2. člen

Ta odlok začne veljati osmi dan po objavi v Uradnih objavah časopisa OKO.

## Odlok o spremembah in dopolnitvah Odloka o ustanovitvi javnega zavoda Osnovna šola Solkan (Uradni list RS, št. 56/08) vsebuje naslednji določbi:

32. člen

Dosedanji svet zavoda opravlja svoje naloge do izteka mandata, ko se v skladu s tem odlokom konstituira nov svet. Nadomestne volitve za predstavnike zaposlenih delavcev zavoda se izvedejo najkasneje do 30.09.2008.

33. člen

Ta odlok začne veljati petnajsti dan po objavi v Uradnem listu Republike Slovenije.